Posduif se nuwe musiekvideo praat met die hart! - Plectrum
HERINNER MY is geïnspireer deur hoofsanger – James Boland – se suster se dood. Dit is 'n hartroerende, goedvoelsnit wat daaroor gaan om dankbaar te wees vir diegene wat nog by jou is, om die mense te onthou wat niemeer hier is nie en die tye te koester wat jy wel saam met hulle gehad het.
"POSDUIF maak musiek waarby mense aanklank vind. Dit is inspirerende lekkerluistermusiek wat ons almal in hierdie tye nodig het," sê Kyle, wat al vir nege jaar in die musiekvideobedryf werk en al saam met name soos Juan Boucher, Master KG, Casper Nyovest en vele meer gewerk het. "Omdat HERINNER MY gaan oor goeie tye saam met mense vir jy omgee, het ons besluit om bestaande beeldmateriaal van my dogtertjie, Harper, se lewe te gebruik. Ek voel baie bevoorreg dat ek my eie herinneringe so met die publiek kan deel. Familie is my eerste prioriteit en die rede vir my bestaan. Ek dink Harper sal eendag terugkyk en hierdie baie geniet."
Alhoewel Covid-19 dinge effens kom deurmekaar krap het, kon hulle nog 'n paar nuwe liedjies voltooi en hoop die sesmanskap om later vanjaar hulle debuutalbum vry te stel.
HERINNER MY is 'n hartroerende verwerking, met 'n lekkerluisterwysie en betekenisvolle lirieke, wat vir luisteraars lank sal bybly nadat hulle dit vir die eerste keer gehoor het.